Alcaeus (mythologia)
In mythologia Graeca Alcaeus, filius Persei et Andromedae, erat rex Tirynthis. Uxorem duxit Astydamian, filiam Pelopis, e qua genuit filium Amphitruonem et filiam Anaxo. Anaxo Electryoni patruo nupsit et mater Alcmenae fuit. Ab Alcaeo Hercules saepe "Alcides" vocatur necnon "Tirynthius heros" (quamvis Thebis natus) : nam filius Alcmenae erat, Amphitruonis uxoris. Nonnulli auctores etiam adfirmaverunt Alcaeum primum nomen Herculis fuisse antequam angues necaret, vel Alcidem donec a Pythia Haracles appellatus est post necem primae uxoris Megarae.